วันนี้มากินข้าวกับที่บ้านค่ะ บอกตรงๆว่าเพิ่งเคยมาครั้งแรก วันนี้ไปช่วงเที่ยงวันอาทิตย์ คนเยอะมาก ที่นั่งโซนห้องแอร์เต็มแล้ว เลยได้มานั่งตรงด้านหลังใกล้ๆสวนผัก บรรยากาศดีมาก ถึงไม่มีแอร์แต่ก็ไม่ร้อนค่ะ 

อาหารมาเสริฟเร็วมาก ถึงแม้ว่าคนจะเยอะมากเช่นกัน

จานแรกที่มาเสริฟคือ สลัดผลไม้ อร่อย รสชาติดีไม่แพ้หน้าตา ผลไม้ที่ใส่มามีทั้ง เมล่อน มะม่วงสุก กีวี่ แก้วมังกร แอปเปิ้ลแดง แอปเปิ้ลเขียว โรยลูกเกดและอัลมอนด์สไลซ์ เราชอบกินผลไม้อยู่แล้ว จานนี้ถูกใจเรามากๆ

จานต่อมา โอ้กะจู๋ชีสทอด จานนึงเสริฟมาห้าลูก พร้อมสับปะรดหั่นแท่ง ซอสเทาซัน ชีสทอดที่นี่จะเป็นลูกกลมๆ ข้างนอกกรอบ ข้างในเป็นชีสเยิ้มๆ สับปะรดที่ให้มาอร่อยมาก กินคู่กันแก้เลี่ยนได้พอดี

คลับแซนด์วิช อร่อยค่ะ ตัวขนมปังเป็นโฮลวีท จานนี้แม่เราชอบ

ฟิชแอนด์ชิพส์ ปลาทอดมาได้กรอบดีค่ะ ซอสรสชาติดี จานนี้ก็อร่อยค่ะ

เสต๊กซี่โครงหมูสะพานโค้ง มีสองไซส์ คือ S กับ L วันนี้มากันหลายคนเลยสั่งไซส์ L อร่อยสมคำร่ำลือ ซี่โครงหมูนุ่มมาก ให้มาสองชิ้นใหญ่ๆ ราดซอสมาฉ่ำๆ ซอสที่ราดมาอร่อยมาก สำหรับคนที่กลัวว่ามาเป็นชิ้นใหญ่ๆจะกินยาก ขอบอกว่าใช้มีดสเต๊กเลาะออกจากกระดูกได้เลยค่ะ เพราะเนื้อมันนุ่มจริงๆ สมกับเป็นเมนูขึ้นชื่อของทางร้าน 

ผักที่เสริฟมาเป็นเครื่องเคียงอาหารทุกจาน อร่อย ผักสดมากๆค่ะ

สำหรับเครื่องดื่ม แก้วใหญ่มาก จริงๆเครื่องดื่มขึ้นชื่อของทางร้านจะเป็นพวกสมูธตี้ แต่วันนี้ไม่ได้สั่ง กาแฟที่สั่งมาก็อร่อยดีค่ะ เข้มข้น ไม่หวานมาก 

บรรยากาศร้านดีมากๆ เพราะมีเครื่องพ่นละอองไอน้ำเลยทำให้ไม่ร้อนเลย ถึงจะนั่งโซนด้านนอก แต่ก็มีพนักงานบริการตลอดค่ะ

ร้านนี้เค้าอร่อย และจานใหญ่สมคำร่ำลือจริงๆค่ะ